Սակայն, հարց է առաջանում, ի՞նչն է Թրամփի վարչակարգի համար ավելի նախընտրելի՝ ՌԴ հետ հարաբերությունների վատթարացու՞մը, որ կբխի ԱՄՆ դեմ ՌԴ պատժամիջոցների հաստատումից, թե՞ ԵՄ արտահանված ԱՄՆ էներգետիկ ռեսուրսներից ստացված հնարավոր շահույթը: Դատելով մինչ այս Թրամփի վարչակարգի դրսևորած արտաքին քաղաքականությունից (որտեղ առավելություն է տրվում առանձին երկրների հետ հստակ, փոխշահավետ պայմանավորվածությունների ձեռքբերմանը), չենք կարող բացառել, որ ՌԴ-ի, ԱՄՆ-ի և ԵՄ նախագծով շահագրգիռ անդամների (Գերմանիա, Ավստրիա) միջև ձեռք բերվեն «Հյուսիսային հոսք 2»-ի շուրջ փոխշահավետ նոր պայմանավորվածություններ: